User:प्रस्तावित संगमनेर जिल्हा

'''प्रस्तावित जिल्ह्यात संगमनेर (१७२), अकोले(१९१), श्रीरामपूर (५४), कोपरगाव (७९), राहुरी (९६ ), राहाता (६०) असा ६५१ गावांचा मिळून हा जिल्हा होणार आहे. या जिल्ह्याचा  भौगोलिकदृष्ट्या विचार केला तर दुर्गम म्हणावा असा खूप मोठा भाग केवळ संगमनेर आणि अकोले तालुक्यात आहे. संगमनेर आणि अकोले वगळता इतर तालुक्यांच्या बहुतांशी गावातील लोकांसाठी जिल्हा मुख्यालय हे खूप दूर आहे किंवा तिथे जाण्यासाठी सुविधा उपलब्ध नाही हा प्रश्न नाहीये. केवळ अस्मितेचा मुद्दा म्हणून त्यांच्या गावात जिल्हा मुख्यालय व्हावे असे तेथील लोकांना वाटते ( राहुरी शहर आणि नगर केवळ ४० किमी अंतर असून तिथुनही राहुरी जिल्हा मुख्यालय व्हावे अशी मागणी होत आहे). परंतु हा प्रश्न लोकांच्या अस्मितेचा किंवा कोणत्याही राजकीय नेत्याच्या प्रतिष्ठेचा न मानता आपण आमच्या संगमनेर आणि अकोले तालुक्यातील ३६३ गावांची सोय हा मुद्दा लक्षात घ्यावा. जर ६५१ गावांपैकी संगमनेर अकोले तालुक्यातील ३६३ गावे आणि संगमनेर कोपरगाव मार्गावरील अनेक गावे संगमनेर मुख्यालायासाठी अनुकूल आहेत. लोकशाही प्रक्रिया म्हणूनही विचार केला तर सुमारे ५७ टक्के गावातील लोकभावनेचा आपण विचार करावा ही विनंती. ही लोकभावना केवळ प्रतिष्ठा म्हणून किंवा अस्मिता म्हणून नाहीये, सध्या अकोले तालुक्यातील साम्रद किंवा तिथून जवळपासच्या गावापासून अहमदनगरचे नंतर १९५ किलोमीटर इतके आहे. मात्र संगमनेर हे जिल्हा मुख्यालय झाले तर या लोकांना कोणतीही बस न बदलता आपल्या गावातून ९५ किलोमीटरवरच्या संगमनेर या जिल्हा मुख्यालयी येत येणार आहे.'''

'''संगमनेरचे मध्यवर्ती स्थान – संगमनेरपासून अतिशय दुर्गम असे अकोले तालुक्यातील साम्रद हे गाव सुमारे ९५ किमी आहे तर श्रीरामपूरच्या पूर्वेला त्या तालुक्यातील पाचेगाव सारखे शेवटचे गाव ७५ किमी अंतरावर आहे. दक्षिणेला कोपरगाव तालुक्यातील येसगाव हे शेवटचे गाव संगमनेरपासून सुमारे ६० किमी अंतरावर आहे. पूर्व आणि दक्षिणेच्या मध्यावर असलेले राहुरी विद्यापीठ हे संगमनेरपासून ७० किमी पेक्षा कमी अंतरावर आहे. मात्र श्रीरामपूर पासून साम्रदचे अंतर १४७ किमी, राहुरी ते साम्रद १५५ किमी, कोपरगावपासून साम्रद १४५ किमी इतक्या अंतरावर आहे. अशा परिस्थितीत संगमनेरखेरीज इतर कोणत्याही तालुक्याचा जिल्हा मुख्यालय म्हणून विचार झाला तर इथल्या ५७ टक्के लोकांची अवस्था आगीतून पडून फुफाट्यात गेल्यासारखी होईल.'''

संगमनेर शहराबाहेरून राष्ट्रीय महामार्ग जातो तो थेट गुजरात आणि कर्नाटकला जोडतो. संगमनेरच्या पूर्वेकडून आले तर नासिककडे जाण्यासाठी आणि पुण्याकडे जाण्यासाठी बायपास रस्ता आहे. शहराच्या पश्चिमेकडून आले तर पुण्याला किंवा नासिकला जाण्यासाठीही बायपास उपलब्ध आहे. संगमनेरला नासिकच्या दिशेने आले तर घुलेवाडीतून नगर, शिरडी, श्रीरामपुरकडे जाणारा बायपास आहे. पुण्याकडून आले तरी नासिककडे आणि शिरडी, श्रीरामपूर, औरंगाबादकडे जाण्यासाठी बायपास रस्ता उपलब्ध आहे. याखेरीज तालुक्यातील विविध गावांना जाण्यासाठी आग्नेय, नैऋत्य, ईशान्य, वायव्य दिशेनेही रस्ते गेले आहेत. भविष्यात जिल्हा मुख्यालय म्हणून कोणत्याही गावाची निवड झाली तर तिथे संगमनेर प्रमाणे चारही दिशांनी शहराबाहेरून जाणारे स्वतंत्र बायपास रस्ते नाहीत, ते केवळ संगमनेर येथेच आहेत.